Lav et referat af nedenstående tekst:

Tekst:
Hjørring Kommune vil have helt styr på, hvor mange tomme og faldefærdige huse, der er i deres pastorat. Derfor bliver der nu holdt ekstra med for eksempel tvangsauktioner for at tage problemet i opløbet. - Vi har cirka. fået nedrevet 80 huse i de sidste par år. Det er vigtigt, at der ikke kommer til at stå faldefærdige huse i landsbyerne. Det skæmmer! Ikke mindst for turisterne, siger Plan og Udviklingschef Helle Lassen, Hjørring Kommune. Og det ser ud til, der bliver god brug for kommunens indsats også i fremtiden. Alene i Sæsing står 4-5 huse tomme ifølge Kaj Boelt Christiansen, der selv er nabo til et særligt forfaldent hus. - Det ser forfærdeligt ud. Haven er helt groet til, og der bliver ikke ryddet sne om vinteren, så vi er nødt til at gå på vejen, når vi skal forbi dem. Problemet i Sæsing er det samme, som i mange andre nordjyske landsbyer. Der er for få, der vil købe de ledige huse - og de der vil købe, kan ofte ikke låne pengene i kreditforeningen. Borgmester Arne Boelt (S) efterlyser handling fra Christiansborg. - Vi mister hvert år cirka 400 borgere på grund af fraflytning og det giver et hul i skattekassen på 30 millioner kroner i år. Hvis vi bare kunne få den debat på dagsordenen, ville jeg være glad, men det er som om politikerne i Folketinget ikke er interesserede i at tage den diskussion, siger Arne Boelt.

Referat:
Hjørring Kommune vil komme problemet med faldefærdige og forladte rønner til livs.